José Ángel Biel Rivera, naixito de Teruel, (Comunidat de Teruel) l'1 de mayo de 1946, ye un advogato y politico aragonés. Melitant d'o Partido Aragonés, ye o president d'o suyo partiu dende 2000. Deputato en as Cortz d'Aragón dende a primera lechislatura democratica, ha ocupato quantas consellerías en Gubiernos de coalición d'o suyo partiu, en primeras con o Partido Popular y dimpués con o Partido Socialista Obrero Español. Asinas, estió Consellero de Presidencia en 1987-1993 en os Gubiernos d'Hipólito Gómez de las Roces y Emilio Eiroa García; y tamién en 1999-2007 con o Gubierno de Marcelino Iglesias Ricou. Dende o 5 d'agosto de 1999, ye Vicepresident d'o Gubierno d'Aragón en o Gubierno de Marcelino Iglesias. Dende o 20 de chunio de 2011 y dica chunio de 2015 estió President d'as Cortz d'Aragón.